ადამ ლამბერტი
ადამ მიშელ ლამბერტი (ინგლ. Adam Mitchel Lambert; დ. 29 იანვარი, 1982) — ამერიკელი მომღერალი, სიმღერების ავტორი და მსახიობი. 2009 წლიდან, მსოფლიოს მასშტაბით გაყიდული აქვს 3 მილიონამდე ალბომი და 5 მილიონამდე სინგლი. მან პოპულარობა სიმღერების კონკურსის სატელევიზიო გადაცემის „ამერიკელი კერპის“ მერვე სეზონში მონაწილეობით მოიპოვა. ამის შემდეგ, მან გამოუშვა თავისი პირველი ალბომი სახელწოდებით: „თქვენი გართობისთვის“, რომელმაც ამერიკაში, ბილბორდის 200 საუკეთესო ალბომში მესამე ადგილი დაიკავა. ალბომი მოიცავს რამდენიმე სინგლს, მათ შორისაა სინგლი „რა გინდა ჩემგან“, რომლის შესრულებითაც ლამბერტს გრემის ნომინაცია მიენიჭა. 2012 წელს გამოუშვა რიგით მეორე ალბომი სახელწოდებით „შეურაცხყოფა“, ალბომმა ბილბორდ 200-ზე პირველი ადგილი დაიკავა. 2015 წელს გამოუშვა მესამე ალბომი „The Original High“, რომელიც ბილბორდ 200-ზე ამჯერად მესამე ადგილზე გავიდა. 2011 წლიდან თანამშრომლობს ამერიკულ როკ-ჯგუფ ქვინთან.